Dwayne Johnson Dedahkan Tarikh Produksi “Black Adam”
Filem adiwira terbitan Warner Bros. / DC, Black Adam dijangka akan memulakan produksinya pada Julai tahun hadapan. Pekara tersebut didedahkan sendiri oleh pelakon utamanya, Dwayne Johnson selepas mengucapkan penghargaan kepada peminatnya yang telah mencipta arca Johnson sebagai Black Adam. Johnson telah terlibat dengan projek Black Adam sejak 10 tahun yang lalu. Karakter antihero tersebut sepatutnya membuat penampilan dalam filem Shazam!, tetapi pihak produksi memutuskan untuk menyimpan ‘keterujaan’ Black Adam untuk filem seterusnya.  
Very cool man, thank you. Amazing detail. This project has been with me for over 10yrs🖤⚡️Production begins this July. Appreciate the support. #blackadam #dc https://t.co/h8TPXMbcTx
— Dwayne Johnson (@TheRock) October 18, 2019 Very cool man, thank you. Amazing detail. This project has been with me for over 10yrs🖤⚡️Production begins this July. Appreciate the support. #blackadam #dc https://t.co/h8TPXMbcTx — Dwayne Johnson (@TheRock) October 18, 2019 Black Adam mula diperkenalkan dalam komik DC, The Marvel Family #1 pada Disember 1945. Karakter tersebut dianggap sebagai musuh ketat kepada adiwira Shazam. Diawal penciptaan karakter tersebut, Black Adam merupakan putera Mesir dan mula menjadi korup disebabkan penyalahgunaan kuasa magik yang ada pada dirinya. Namun dalam dunia baru komik DC, karakter ini dianggap sebagai anti-hero. Jaume Collet-Serra akan mengarahkan filem Black Adam manakala Johnson akan turut bertindak selaku penerbit. Ini merupakan kolaborasi kedua diantara Collet-Serra dan Johnson selepas filem Jungle Cruise. Black Adam masih belum mempunyai tarikh tayangan.